
MARTFŰ VÁROS  POLGÁRMESTERÉTŐL

J E L E N T É S

a lejárt határidejű határozatok végrehajtásáról

Tisztelt Képviselő-testület!

A lejárt határidejű határozatok végrehajtásáról az alábbiakban adok számot:

Martfű Város Önkormányzata Képviselő-testületének

18/2014.(II.27.) Ö. határozata

az önkormányzati bérleményekben felhalmozódott  adósságok kezeléséről

Martfű Város Önkormányzatának Képviselő-testülete megtárgyalta az Egészségügyi, Foglalkoztatási és Szociális bizottság javaslatát az önkormányzati bérleményekben felhalmozódott adósságok kezelésének lehetőségeiről, mely alapján a következő határozatot hozza:

A Képviselő-testület Egészségügyi, Foglalkoztatási és Szociális bizottsága, a Gyermekjóléti és Szociális Szolgáltató Központ, valamint a Polgármesteri Hivatal Művelődési és Szociális Irodája minden hátralékkal rendelkező bérlő élethelyzetének, jövedelmi és vagyoni körülményeinek, a hátralék nagyságának figyelembe vételével a hatályos jogszabályok alapján egyedileg dolgozza ki azt a megoldást jelentő lehetőséget, mely a hátralék legrövidebb időn belüli megfizetését, és további hátralékok felhalmozódásának megakadályozását eredményezi, az alábbi feladatok végrehajtásával:

1.) Azoknak a hátralékos bérlőknek az adósságkezelési szolgáltatásba való bevonása, akik jelenleg nem igényelték (vagy eddig nem igényelhették) meg ezt az ellátási formát, mellyel az adósságuk 400 ezer forintig bevonható.

Felelős: GYSZSZK vezetője

Határidő: azonnal, folyamatos

2.) Azoknak a hátralékos bérlőknek a lakásfenntartási támogatás megállapítása, akik még nem igényelték meg ezt a támogatási formát. A megállapított támogatás összegének a lakbértartozásba történő utalásával biztosított lenne a tartozás folyamatos csökkenése a lakásfenntartási támogatás összegének erejéig. 

Felelős: Martfűi Polgármesteri Hivatal Művelődési és Szociális Iroda vezetője

Határidő: azonnal, folyamatos

3.) Azoknak a hátralékos bérlőknek, akiknek nincsen jövedelme és adott helyzetben nem vonható be a közfoglalkoztatásba, meg kell vizsgálni az önkéntes munkavállalás és juttatások lehetőségét. 

Az önkéntes munka keretében elsősorban olyan feladatokat kapna a munkavállaló, amely a tágabb lakókörnyezet – bérlemények környéke, játszótér – rendben tartását is magában foglalja. 
Felelős: aljegyző

Határidő: azonnal, folyamatos

4.) Azok a hátralékos bérlők, akik a Martfűi Városfejlesztési Nonprofit Kft-vel kötött megállapodás alapján rendszeresen (legalább hat hónapja) törlesztik tartozásukat, önkormányzati segély formájában a szociális rendeletünkben meghatározott ideig folyamatos támogatást, segélyt kaphat. 

Felelős: Martfűi Polgármesteri Hivatal Művelődési és Szociális Iroda vezetője

Határidő: azonnal, folyamatos

5.) Az önkormányzati bérleményekből a garzon és a szobabérlők házában lakóknál nem lehet érvényesíteni a szolgáltatásoknál meghatározott rezsicsökkentést, mert a központi mérés miatt nem lakossági fogyasztónak minősülnek. Ennek a plusz tehernek a kompenzálására támogatási formát kell kidolgozni a garzonban és szobabérlők házában élőkre, ha szükséges önkormányzati rendeletet kell alkotni. 

Felelős: Martfűi Polgármesteri Hivatal Művelődési és Szociális Iroda vezetője, a jegyző és a Martfűi Városfejlesztési Nonprofit Kft. ügyvezetője

Határidő: 2014. március 31.

6.) Azoknak a hátralékos bérlőknek, akik nem együttműködőek a hátralék rendezésében és a fent felsorolt lehetőségekkel sem élnek, fel kell mondani a bérleti jogviszonyát, és el kell indítani a tartozás behajtását. 

Felelős: Martfűi Városfejlesztési Nonprofit Kft. ügyvezetője

Határidő: 2014. április 30.

7.) A már kiköltözött és hátralékot hagyott volt bérlők tartozás behajtásának lehetőségét meg kell vizsgálni, és a végrehajtást meg kell indítani.  

Felelős: Martfűi Városfejlesztési Nonprofit Kft. ügyvezetője

Határidő: 2014. március 31.

8.) A megtett intézkedésekről, és azok eredményéről a Képviselő-testületet tájékoztatni kell.

Felelős: Egészségügyi, Foglalkoztatási és Szociális bizottsága

Határidő: 2014. június 30. ezt követően a Martfűi Városfejlesztési Nonprofit Kft. költségvetésének elfogadásakor

Erről értesülnek:

1. Valamennyi képviselő helyben 

2. JNSZ Megyei Kormányhivatal

3. Martfűi Városfejlesztési Nonprofit Kft.

4. GYSZSZK vezetője

5. Martfű Város jegyzője

6. Martfűi Polgármesteri Hivatal Művelődési és Szociális Iroda vezetője

7. a bizottság tagjai

Végrehajtás:
1.) ponthoz:

Martfű Város Önkormányzata Képviselő-testületének 18/2014.(II.27.) Ö. határozata - az önkormányzati bérleményekben felhalmozódott adósságok kezeléséről – által meghatározott feladat végrehajtásáról a következő tájékoztatással élek:

A hátralékos bérlőkről elkészített kimutatás alapján, írásbeli megkeresésben tájékoztatást kapott, valamennyi tartozással rendelkező bérlő az igénybe vehető támogatásoktól, így az adósságkezelési szolgáltatásról is.

A hátralékos bérlők egy részének már megállapításra került az adósságcsökkentési támogatás, illetve voltak folyamatban lévő, előkészítés alatt álló kérelmek.

A hátralék rendezésére elkészítettünk egy ütemtervet, mely tartalmazta az adós megnevezése mellett (54 fő induló létszámmal) az adósságkezelési szolgáltatásba való bevonásának feltételeit és a teljesíthetőséget is.

A feltételek megvizsgálásához megkerestük az érintett személyeket. 

A hátralékkal rendelkező és a bérleményt elhagyó bérlők közül 4 fővel nem sikerült a kapcsolatfelvétel semmilyen formája.

A hátralékos bérlők közül 19 fő feltételek híján nem volt bevonható a támogatás igénylésébe. Oka: magas jövedelem, jogszabályi kizárás. Közülük van, aki részletfizetéssel teljesíti a hátralék rendezésére vállalt kötelezettségét a Martfűi Városfejlesztési Nonprofit Kft. felé.

Közülük később - 2015.-ben, 2016.-ban – bevonhatóvá válhat 9 fő.

A konkrét, tartozás-rendezés érdekében 28 fő személyesen megkereste szolgálatunkat.

Az önkormányzati bérleményekben élő hátralékos bérlők közül (2014.március 01-ét követően) összesen 11 fő kérelmezte adósságkezelési szolgáltatásba történő bevonását, valamennyi kérelem elfogadásra került.

A kérelmezők között egyösszegű önrész befizetésével egyben rendezésre került a bevont hátralék 2 fő esetében.

Sajnálatos módon, azokban az esetekben, amikor a tartozás rendezését nem sikerült belső motivációra alapozni vagy az adósságkezelésben részt vállaló személy jövedelmi helyzetét megfelelő szinten tartani, nem volt fenntartható a támogatás folyósítása. Adósságcsökkentési támogatás megszűntetésre 4 fő esetében került sor.

Ebben az évben önkormányzati bérlakásban élők hátralék rendezésére (teljes önrész befizetésére) 5 fő esetében került sor, ennek összege 1.279.422.-.

A hátralékos bérlők követése folyamatos, havi szinten aktualizált. A megjelenő, új tartozók felé a megfelelő eljárást alkalmazzuk, a támogatási tájékoztatás folyamatos minden érintett felé.

Szoros, folyamatos együttműködés valósul meg a Polgármesteri Hivatal Művelődési és Szociális Irodájával és a Martfűi Városfejlesztési Nonprofit Kft.-vel.

Martfű Város Önkormányzatának Képviselő-testülete 2014. február 27-i testületi ülésén megtárgyalta az Egészségügyi, Foglalkoztatási és Szociális bizottság javaslatát az önkormányzati bérleményekben felhalmozódott adósságok kezelésének lehetőségeiről és a 18/2014.(II.27.) számú határozatában döntött a szükséges intézkedések megtételéről.

2.) ponthoz:

2.) Azoknak a hátralékos bérlőknek a lakásfenntartási támogatás megállapítása, akik még nem igényelték meg ezt a támogatási formát. A megállapított támogatás összegének a lakbértartozásba történő utalásával biztosított lenne a tartozás folyamatos csökkenése a lakásfenntartási támogatás összegének erejéig. 

Ismételt felhívást küldtünk ki azoknak a bérlőknek, akik még nem igényeltek lakásfenntartási támogatást. Hét főt értesítettünk, közülük 2 fő adott be kérelmet, az ő részükre megállapításra került a lakásfenntartási támogatás.

3. ponthoz:

3.) Azoknak a hátralékos bérlőknek, akiknek nincsen jövedelme és adott helyzetben nem vonható be a közfoglalkoztatásba, meg kell vizsgálni az önkéntes munkavállalás és juttatások lehetőségét. 

Az önkéntes munka keretében elsősorban olyan feladatokat kapna a munkavállaló, amely a tágabb lakókörnyezet – bérlemények környéke, játszótér – rendben tartását is magában foglalja. 
Felelős: aljegyző

Határidő: azonnal, folyamatos

Az elmúlt időszakban nem volt a hátralékosok között olyan bérlő, akinek önkéntes munka keretében lehetett volna a hátralékát csökkenteni. 

4.) ponthoz:

4.) Azok a hátralékos bérlők, akik a Martfűi Városfejlesztési Nonprofit Kft-vel kötött megállapodás alapján rendszeresen (legalább hat hónapja) törlesztik tartozásukat, önkormányzati segély formájában a szociális rendeletünkben meghatározott ideig folyamatos támogatást, segélyt kaphat. 

Felelős: Martfűi Polgármesteri Hivatal Művelődési és Szociális Iroda vezetője

Határidő: azonnal, folyamatos

Akik folyamatosan fizetik a tartozás törlesztését, azok 6 havi rendszeres befizetés után önkormányzati segélyben részesülhetnek, augusztusban fizetik a 6. havi részletet.

A Martfű Város Önkormányzata Képviselő-testületének 2014. február 27. napján megtartott soros ülésén meghozott 18/2014.(II.27.) Ö. határozatával a Martfűi Városfejlesztési Nonprofit Kft. több feladatot kapott az önkormányzati bérleményekben felhalmozódott adósságok kezeléséről.

Az eltelt időszakban az alábbi intézkedések történtek.

A minden hónapban elkészülő bérlői egyenleget a Gyermekjóléti és Szociális Szolgáltató Központ, valamint a Polgármesteri Hivatal Művelődési és Szociális Irodája vezetőjével áttekintjük, és ez alapján tesszük meg az intézkedéseket.

Akit nem lehet az adósságkezelői szolgáltatásba bevonni azokkal egyéni megállapodásra törekszünk.

Ez alapján négy új megállapodást kötöttünk ezen időszak alatt. Az előzőekben megkötött és az új megállapodások betartását folyamatosan figyelemmel kísérjük, és amennyiben a tartozó bérlő semmiféle együttműködésre nem hajlandó kezdeményezzük a bérleti szerződés felmondásának folyamatát.

Három bérlővel jutottunk el a felmondásig, ebből kettő ki is költözött a megadott határidőre. A harmadik bérlő kiköltöztetésére hamarosan jogi segítséget kell igénybe vennünk.

További négy bérlő a felmondási folyamatot megelőzve „önként” hagyta el bérleményt.

Ezek a bérlők összességében 3,6 millió forint tartozást hagytak maguk után. 

A következő felszólítási folyamatot a szeptemberi egyenleg elkészítése és egyeztetése után indítjuk el.

A már kiköltözött és jelentős adósságot felhalmozott bérlőkkel szemben volt már próbálkozásunk tartozás behajtására, vagy át se vették a tértivevényes fizetési felszólító levelet vagy nem válaszoltak rá.

Velük szemben jogi eljárással kell folytatni az önkormányzati követelések érvényesítését. 
Martfű Város Önkormányzata Képviselő-testületének

110/2014. (VI.26.) Ö. Határozata

Védőnői  pályázat kiírásáról

Martfű Város Önkormányzatának Képviselő-testülete megtárgyalta a Védőnői  pályázat kiírására szóló előterjesztést és az alábbi határozatot hozza:
.

Martfű Város Önkormányzatának Képviselő-testülete a közalkalmazottak jogállásáról szóló 1992. évi XXXIII. törvény 20/A §-a alapján pályázatot hírdet a határozat mellékletét képező pályázati kiírásnak megfelelően a 2014. augusztus 31-től megüresedett I. számú védőnői szolgálat feladatainak ellátására. 

Felelős:Dr Kiss Edit polgármester

Határidő: 2014. június 30. 

Erről értesülnek:

1. JNK Szolnok Megyei Kormányhivatal

2. Valamennyi képviselő helyben
Végrehajtás: 
A pályázat határidőben kiírásra került. A pályázat benyújtásának határideje 2014. augusztus 07. volt. Határidőben két pályázat érkezett. 
Martfű Város Önkormányzata Képviselő-testületének

159/2014.(VIII.21.) Ö.határozata

védőnői pályázat elbírálására

Martfű Város Önkormányzatának Képviselő-testülete megtárgyalta a védőnői pályázat elbírálásáról szóló előterjesztést és az alábbi határozatot hozza: 

Martfű Város Önkormányzatának Képviselő-testülete 2014. szeptember 01. napjától Mikes Anitát védőnőként kinevezi, bérét a közalkalmazottak jogállásáról szóló 1992. évi XXXIII. törvény alapján 122.000.-Ft garantált illetményben és 13.800 Ft területi pótlékban határozza meg. 
Felelős:Dr Kiss Edit polgármester

Határidő: 2014. augusztus 30. 
Erről értesülnek:

1. Valamennyi Képviselő, Helyben

2. Mikes Anita Tiszaföldvár
3. JNSZ Megyei Kormányhivatal, Szolnok
Végrehajtás:

E határozat alapján a kinevezése szeptember 01 napjától megtörtént. Ettől az időponttól megkezdte a védőnői tevékenységet. A védőnői szolgálatra vonatkozó működési engedély módosítása iránti kérelmet benyújtottuk a JNSZ Megyei Kormányhivatal Szolnoki Járási Népegészségügyi Intézetéhez.
Martfű Város Önkormányzata Képviselő-testületének

118/2014. (VI.26.) Ö. határozata

„Martfűi Napraforgók” Foltvarró Egyesület támogatása

Martfű Város Önkormányzatának Képviselő-testülete megtárgyalta a „Martfűi Napraforgók” Foltvarró Egyesület támogatására vonatkozó előterjesztést, és az alábbi döntést hozta:

A „Martfűi Napraforgók” Foltvarró Egyesülete részére Martfű Város Önkormányzatának Képviselő-testülete a civil szervezeteknek nyújtható önkormányzati támogatásokról szóló 8/2013.(II.15.) önkormányzati rendeletének 5. § és a 4. § (1) bekezdés b.) és f.) pontja, valamint az önkormányzat 2014. évi költségvetésének megállapításáról szóló 4/2014.(II.28.) önkormányzati rendelet 9. § (1) bekezdés g.) pontja alapján – közösségteremtő foltvarrás technikáját egyre több helyen népszerűsítő tanfolyamok anyagköltségére, Martfűt népszerűsítő közös varrással egybekötött régiós találkozó megszervezéséhez a tanfolyamvezető tiszteletdíjára, és anyagköltségre, - 60.000.-Ft támogatást nyújt. 

Az önkormányzati támogatásra támogatási szerződést kell kötni, melynek aláírására a Képviselő-testület a polgármestert felhatalmazza. 
Határidő: a döntést követő 30 napon belül

Felelős: polgármester

Erről értesülnek:

1./ Jász-Nagykun-Szolnok Megyei Kormányhivatal, Szolnok,

2./ Valamennyi képviselő helyben

3./ „Martfűi Napraforgók” Foltvarró Egyesülete, Martfű,

Végrehajtás: 
Az önkormányzat a támogatási szerződést megkötötte 2014. július 18-án a „Martfűi Napraforgók” Foltvarró Egyesülettel, és a támogatást az egyesület számlájára utalta 2014. augusztus 27-én.
Martfű Város Önkormányzata Képviselő-testületének

90/2014. (V.29.) Ö. határozata

Martfű Városmarketing Stratégiájának elfogadásáról

1. Martfű Város Önkormányzatának Képviselő-testülete megtárgyalta Martfű Városmarketing Stratégiájára vonatkozó javaslatot, melyet a határozat melléklete szerint jóváhagy.

2. A Képviselő-testület a Városmarketing Stratégiában meghatározott célok megvalósítása érdekében marketing csoportot létrehozását határozza el, melynek tagjai

· A Martfű Városi Művelődési Központ és Könyvtár média csoportjának egy munkatársa,

· A Martfűi Polgármesteri Hivatal Városfejlesztési és Üzemeltetési Iroda egy munkatársa, valamint

· egy fő marketing tanácsadó.

3. A marketing csoport feladata: 

· A stratégiai célok operatív célokká és programokká bontása érdekében az éves marketing terv elkészítése,

· folyamatos kutatások végzése a lakosság, a turisták és a munkaerő-piaci szereplők körében, információgyűjtés a várost és a marketingstratégiát érintő makrokörnyezeti változásokról, versenytársakról,

· folyamatos kommunikáció a városmarketing célcsoportok felé,

· a befektetői piac folyamatos követése és aktív befektetői megkeresések belföldön és külföldön egyaránt.

4. Az ez évi marketing tervet, a megvalósításához szükséges költségeket, azok fedezetét 2014. július 31. napjáig a Képviselő-testület elé be kell terjeszteni.


Felelős: 
marketing csoport



polgármester

5. A Képviselő-testület a városmarketing Stratégia megvalósulásának költségeit minden évben költségvetésében biztosítja.


       Felelős: polgármester


Határidő: önkormányzati pénzügyi terv Képviselő-testület elé történő beterjesztése

Erről értesül:

1. Jász-Nagykun-Szolnok Megyei Kormányhivatal

2. Valamennyi képviselő helyben

3. Martfűi Városi Művelődési Központ és Könyvtár Média Csoport

4. Martfűi Polgármesteri Hivatal Városfejlesztési és Üzemeltetési Iroda

5. Martfű Város Polgármestere

Végrehajtás:
Martfű Város Önkormányzata Képviselő-testülete a 119/2014.(VII.17.) Ö. határozatával

Városmarketing Csoportot hozott létre, melynek vezetője Lapu Zoltánné, Martfű Város Önkormányzata Kommunikációs és Média Médiacsoportjának munkatársa, további tagjai Dr. László Éva főiskolai tanár, marketing tanácsadó, a Szolnoki Főiskola Kereskedelmi és Marketing Tanszékének mb. vezetője, valamint Baloghné Juhász Erzsébet, a Martfűi Polgármesteri Hivatal Városfejlesztési és Üzemeltetési Irodájának vezetője.

Martfű Város Önkormányzata Képviselő-testülete a 120/2014.(VII. 17.) Ö. határozatával a 2014. II félévi Városmarketing tervről szóló előterjesztést, és a városmarketing tervet jóváhagyta. Ugyanebben a határozatában rendelkezett arról is a Képviselő-testület, hogy a 2014. II. félévi marketing tervben foglalt feladatok pénzügyi fedezetére 1 millió Ft költségvetési előirányzatot biztosít az önkormányzat 2014. évi költségvetésének általános tartaléka terhére.
Martfű Város Önkormányzata Képviselő-testületének

128/2014.(VII. 17.) Ö. határozata
a Játékvár Óvoda és Bölcsőde alapító okiratának módosítására

Martfű Város Önkormányzatának Képviselő-testülete a Játékvár Óvoda és Bölcsőde alapító okiratot módosító okiratát és az egységes szerkezetű alapító okiratát a határozat melléklete szerint jóváhagyja. 

Az alapító okiratban foglalt változást a törzskönyvi nyilvántartásban át kell vezetni. 

Felelős: 
Szász Éva jegyző

Határidő:
a jóváhagyást követő 8. napon belül

Végrehajtás:

A törzskönyvi nyilvántartásban határidőn belül átvezetésre került. 
Martfű Város Önkormányzata Képviselő-testületének 

152/2014.(VII.17.) Ö. határozata

a Martfű Városi Nyugdíjas Egyesület támogatása 
Martfű Város Önkormányzatának Képviselő-testülete megtárgyalta a Martfű Városi Nyugdíjas Egyesület támogatására vonatkozó előterjesztést, és az alábbi döntést hozta:

A Martfű Városi Nyugdíjas Egyesület részére Martfű Város Önkormányzatának Képviselő-testülete a civil szervezeteknek nyújtható önkormányzati támogatásokról szóló 8/2013.(II.15.) önkormányzati rendeletének 5. §, valamint az önkormányzat 2014. évi költségvetésének megállapításáról szóló 4/2014.(II.28.) önkormányzati rendelet 9. § (1) bekezdés g.) pontja alapján – közösségteremtő egészségmegőrzős program útiköltségének finanszírozásához - 100.000.-Ft támogatást nyújt. 

Az önkormányzati támogatásra támogatási szerződést kell kötni, melynek aláírására a Képviselő-testület a polgármestert felhatalmazza. 

Határidő: a döntést követő 30 napon belül

Felelős: polgármester

Erről értesülnek:

1./ Valamennyi képviselő helyben

2./ Martfű Városi Nyugdíjas Egyesület, Martfű,

3./ Martfűi Polgármesteri Hivatal Pénzügyi és Adóügyi Iroda Helyben

4./ Jász-Nagykun-Szolnok Megyei Kormányhivatal, Szolnok,

Végrehajtás:

Az önkormányzat a támogatási szerződést megkötötte 2014. augusztus 11-én a Martfű Városi Nyugdíjas Egyesülettel, a támogatás folyósítása folyamatban van. 
Martfű Város Önkormányzata Képviselő-testületének

158/2014.(VIII.18.) Ö. határozata

Martonos településsel Együttműködási Megállapodás megkötéséről
Martfű Város Önkormányzata megtárgyalta a Martonos településsel  Együttműködési Megállapodás megkötésére  szóló előterjesztést és az alábbiak szerint döntött.

1.) Martfű Város Önkormányzatának Képviselő-testülete az előterjesztés mellékletét képező együttműködési megállapodást köt Martonos településsel. 

2.) Meghatalmazza Martfű Város Polgármesterét az Együttműködési Megállapodás aláírására. 

Felelős: Martfű Város Polgármestere

Határidő: 2014. augusztus 18.

Erről értesülnek: 

1. JNSZ Megyei Kormányhivatal

2. Valamennyi képviselő helyben

3. Martfű Város polgármestere

4. Martonos település polgármestere

Végrehajtás:
A két település polgármestere a megállapodást ott a képviselő-testületi ülésen azonnal aláírták.

Határozati javaslat:

Martfű Város Önkormányzat Képviselő-testülete

…………./2014.(IX.18.) Ö. határozata 

a lejárt határidejű határozatról  

Martfű Város Önkormányzatának Képviselő-testülete az önkormányzati bérleményekben felhalmozódott adósságok kezeléséről szóló 18/2014.(II.27.) Ö. határozatát, a Védőnői  pályázat kiírásáról szóló 110/2014. (VI.26.) Ö. Határozatát, a „Martfűi Napraforgók” Foltvarró Egyesület támogatásáról szóló 118/2014. (VI.26.) Ö. határozatát, a Martfű Városmarketing Stratégiájának elfogadásáról szóló 90/2014. (V.29.) Ö. határozatát, a Játékvár Óvoda és Bölcsőde alapító okiratának módosításáról szóló 128/2014.(VII. 17.) Ö. határozatát, a Martfű Városi Nyugdíjas Egyesület támogatásáról szóló 152/2014.(VII.17.) Ö. határozatát, Martonos településsel Együttműködási Megállapodás megkötéséről szóló 158/2014.(VIII.18.) Ö. határozatát, a védőnői pályázat elbírálásáról szóló 159/2014.(VIII.21.) Ö.határozatát hatályon kívül helyezi.
Erről értesülnek: 

1.Képviselő-testület Tagjai

2. Jász-Nagykun-Szolnok Megyei Kormányhivatal, Szolnok 

Martfű, 2014. szeptember 3.

dr. Kiss Edit 







polgármester 

Készítette: Körmendi Andrásné

Látta: Szász Éva

           jegyző

